Ramberget naturreservat

Ramberget naturreservat (2 150 daa) er et markert åsparti opp mot Ramberget, på vestsiden av Sperillen i Vestre Ådal og cirka 5 km sør for Nes i Ådal, i Ringerike kommune i Buskerud. Høyden varierer omkring . Det er få spor etter eldre hogster, og enkelte partier har urskognært preg. Reservatet ble fastsatt ved kgl.res. av. 9. juli 1993 og skal bevare et barskogområde som dekker et vidt høydespenn, med et bredt spekter av vegetasjonssamfunn. Lokaliteten inneholder en rik ligradient med barskog med tildels høy bonitet, fra 150 til 480 moh.

De øverste partiene består av karrig furuskogvegetasjon. Furuskogen avløses brått av kompakt granskog dominert av blåbær som går over i mer bregnerik utforming. Denne går raskt over i lågurtgranskog. Skogen har et urørt og naturlig preg.

 Se også 
 Naturvernområder i Ringerike

 Referanser 
Forskrift om fredning av Ramberget naturreservat, Ringerike kommune, Buskerud. Miljøverndepartementet, 9. juli 1993.

 Kilder 
 Fylkesmannen i Buskerud

Kategori:Naturreservater i Ringerike
Kategori:Ådals geografi
Kategori:Verneområder opprettet i 1993